ΓΡΑΠΤΗ ΕΡΩΤΗΣΗ E-2414/02

υποβολή: Michiel van Hulten (PSE) προς την Επιτροπή

(7 Αυγούστου 2002)

Θέμα: Νόμος του Κονγκρέσσου των ΗΠΑ για την καταπολέμηση της ανταλλαγής αρχείων μέσω Διαδικτύου

Σύμφωνα με άρθρο που δημοσιεύθηκε στο De Volkskrant της 29ης Ιουλίου 2002, το αμερικανικό κονγκρέσσο καταρτίζει νόμο που θα δίνει το δικαίωμα στη δισκογραφική και κινηματογραφική βιομηχανία των ΗΠΑ να εισβάλλει στους ηλεκτρονικούςπολογιστές καταναλωτών οι οποίοι ανταλλάσσουν παρανόμως αρχεία μέσω Διαδικτύου. Οι εταιρείες θα έχουν το δικαίωμα να απενεργοποιούν το λογισμικό ανταλλαγής αρχείων (όπως π.χ. το Kazaa) και να εμποδίζουν ή να διακόπτουν τις συνδέσεις των χρηστών του Διαδικτύου. Οι διατάξεις του νόμου θα εφαρμόζονται για κάθε παραβίαση η οποία θα συνεπάγεται απώλεια που θαπερβαίνει το ποσόν των 50$.

1. Γνωρίζει η Επιτροπή τη συγκεκριμένη πρόταση νόμου·

2. Γνωρίζει την απόφαση του ολλανδικού δικαστηρίου που θεσπίζει ότι ηπηρεσία ανταλλαγής αρχείων Kazaa είναι νόμιμη·

3. Συμμερίζεται η Επιτροπή την άποψη ότι, ακόμα και μετά την έγκριση του νέου νόμου, οι αμερικανικές εταιρείες δεν θα έχουν το δικαίωμα να διακόπτουν τη σύνδεση των ευρωπαίων χρηστών στο Διαδίκτυο ή να προκαλούν φθορές στους ηλεκτρονικούςπολογιστές τους και ότι οποιαδήποτε τέτοια πράξη θα συνιστά ποινικό αδίκημα·

4. Τί μέτρα προτίθεται να λάβει η Επιτροπή προκειμένου να προστατεύσει τους ευρωπαίους χρήστες ηλεκτρονικώνπολογιστών από το νέο αυτό νόμο·

5. Συμμερίζεται η Επιτροπή την άποψη ότι η τεράστια επιτυχία τωνπηρεσιών ανταλλαγής αρχείων όπως το Kazaa (που σύμφωνα με την ιστοσελίδα του έχει ήδη 100 εκατομμύρια χρήστες) μπορεί να αποδοθεί στις εξωφρενικές τιμές των οπτικοακουστικών προϊόντων όπως τα DVD και τα CD; Τι μέτρα προτίθεται να λάβει προκειμένου να μειωθούν οι τιμές των προϊόντων αυτών στην εσωτερική αγορά·

Απάντηση του κ. Bolkestein εξ ονόματος της Επιτροπής

(8 Οκτωβρίου 2002)

1. Όσον αφορά την εκπόνηση νομοθεσίας στις ΗΠΑ που θα επιτρέπει στους κατόχους δικαιωμάτων πνευματικής ιδιοκτησίας να αποτρέπουν τη μη εξουσιοδοτημένη εκμετάλλευση προστατευομένουλικού στο ψηφιακό περιβάλλον, η Επιτροπή είναι ενήμερη ότιπεβλήθη ένα νομοσχέδιο στη Βουλή των Αντιπροσώπων των ΗΠΑ, στις 25 Ιουλίου 2002 (HR5211). Σκοπός αυτής της πρότασης είναι να περιορίσει την ευθύνη των ιδιοκτητών δικαιωμάτων πνευματικής ιδιοκτησίας για προστασία του έργου τους σε διομότιμα δίκτυα ηλεκτρονικώνπολογιστών. Σύμφωνα με το νόμο αυτό, ο δικαιούχος δε θα φέρει καμία ποινική ή αστική ευθύνη για απενεργοποίηση, παρεμβολή, παρακώλυση, εκτροπή ή άλλη παρεμπόδιση της μη εξουσιοδοτημένης διανομής, παρουσίασης, ερμηνείας/εκτέλεσης, ή αναπαραγωγής του καλυπτομένου από τα δικαιώματα πνευματικής ιδιοκτησίας έργου του σ' ένα διομότιμο δίκτυο ανταλλαγής αρχείων στο οποίο έχει πρόσβαση το κοινό(αρκεί βέβαια αυτή η παρεμπόδιση να μην αλλοιώνει εξ ολοκλήρου ένα ηλεκτρονικό αρχείο ή δεδομένα). Από ό,τι γνωρίζει η Επιτροπή, ο νόμος αυτός μπορεί να τροποποιηθεί στη Βουλή των Αντιπροσώπων και δεν έχει ακόμαποβληθεί στη Γερουσία των ΗΠΑ.

2. Η Επιτροπή δεν διαθέτει λεπτομερείς πληροφορίες για την απόφαση που εξέδωσε το ολλανδικό δικαστήριο και αναφέρει το Αξιότιμο Μέλος του Κοινοβουλίου (απόφαση Κazaa). Ως εκ τούτου δεν είναι σε θέση να σχολιάσει το περιεχόμενο της.

3. Η Επιτροπή δεν έχει καμία ένδειξη ότι το αμερικανικό νομοσχέδιο, αν εγκριθεί με την παρούσα μορφή του, δε θα εφαρμόζεται μόνο σε αμερικανικές ποινικές ή αστικές διαδικασίες, ή θα επιτρέπει στους κατόχους δικαιωμάτων να παρεμποδίζουν τη λειτουργία ηλεκτρονικώνπολογιστών ή να προκαλούν φθορές σε αρχεία ή δεδομένα αποθηκευμένα σε προσωπικούςπολογιστές. Εν πάση περιπτώσει, όλες αυτές οι πράξεις είναι παράνομες σε πολλά κράτη μέλη. Πρόσφατα, η Επιτροπή πρότεινε μια απόφαση-πλαίσιο για τις επιθέσεις κατά των συστημάτων πληροφοριών(1). Αυτή η πρόταση επιδιώκει την προσέγγιση ορισμών και διατάξεων του ποινικού δικαίου σχετικά με, μεταξύ άλλων, τις επιθέσεις άρνησης παροχήςπηρεσιών.

Η Επιτροπή θα ήθελε επίσης ναπενθυμίσει ότι η εξασφάλιση τεχνολογικών μέτρων που χρησιμοποιούνται από κατόχους δικαιωμάτων για την προστασία της πνευματικής τους ιδιοκτησίας προβλέπεται σε διεθνές επίπεδο από τις Συνθήκες του 1996 της Παγκόσμιας Οργάνωσης Πνευματικής Ιδιοκτησίας (ΠΟΠΙ) (τη Συνθήκη του ΠΟΠΙ για τα δικαιώματα πνευματικής ιδιοκτησίας και τη Συνθήκη του ΠΟΠΙ για τις ερμηνείες/εκτελέσεις και τα φωνογραφήματα της 20ής Δεκεμβρίου 1996), όπως εφαρμόστηκαν σε επίπεδο Ευρωπαϊκής Κοινότητας με την οδηγία 2001/29/ΕΚ της 22ας Μαΐου 2001 για την εναρμόνιση ορισμένων πτυχών του δικαιώματος του δημιουργού και συγγενικών δικαιωμάτων στην κοινωνία της πληροφορίας(2). Αυτή η οδηγίαποχρεώνει τα κράτη-μέλη να παράσχουν επαρκή νομική προστασία κατά της καταστρατήγησης οποιουδήποτε αποτελεσματικού τεχνολογικού μέτρου που αποβλέπει στον έλεγχο της χρήσης προστατευομένων αντικειμένων κυρίως στο περιβάλλον on-line. Επιπλέον επισημαίνει την αναγκαιότητα της διασφάλισης μιας δίκαιης ισορροπίας δικαιωμάτων και συμφερόντων μεταξύ των διαφόρων κατηγοριών δικαιούχων και χρηστών προστατευομένων αντικειμένων με τη μορφή ειδικών διατάξεων που αποσκοπούν σ'αυτόν το στόχο.

4. Η Επιτροπή θα συνεχίσει να παρακολουθεί την αμερικανική νομοθετική διαδικασία και να αξιολογεί τις πιθανές συνέπειες της. Θα συζητήσει, ενδεχομένως, με τις αμερικανικές αρχές οποιοδήποτε πρόβλημα εμφανιστεί.

5. Οι τιμές των οπτικοακουστικών προϊόντων όπως τα DVD και τα CD καθορίζονται από την αγορά. Οι πολιτικές της Επιτροπής μπορούν να έχουν μόνο έμμεσο αντίκτυπο στις τιμές των προϊόντων αυτών και συγκεκριμένα μέσω της εφαρμογής των κανόνων ανταγωνισμού και της εσωτερικής αγοράς. Κατά κανόνα, η απόκτηση πνευματικής ή ενσώματης ιδιοκτησίας με αθέμιτο τρόπο δε μπορεί να αιτιολογηθεί βάσει του ισχυρισμού ότι οι τιμές για τη νόμιμη απόκτηση τους θεωρούνται πολύψηλές.

(1) COM(2002)173 τελικό.

(2) ΕΕ L 167 της 22.6.2001.